CELEX: 62011CA0377
Language: et
Date: 2012-07-19 00:00:00
Title: Kohtuasi C-377/11: Euroopa Kohtu (esimene koda) 19. juuli 2012 . aasta otsus (Tribunal Superior de Justicia de Cataluña — Hispaania eelotsusetaotlus) — International Bingo Technology, S.A. versus Tribunal Económico Administrativo Regional de Cataluña (TEARC) (Kuues käibemaksudirektiiv — Artikli 11 A osa lõike 1 punkt a, artikli 17 lõige 5 ning artikli 19 lõige 1 — Bingomängude korraldamine — Õiguslik kohustus maksta teatud osa piletihinnast võitudena tagasi mängijatele — Maksustatava summa arvutamine)

29.9.2012   
            
            
               ET
            
            
               Euroopa Liidu Teataja
            
            
               C 295/15
            
         Euroopa Kohtu (esimene koda) 19. juuli 2012. aasta otsus (Tribunal Superior de Justicia de Cataluña — Hispaania eelotsusetaotlus) — International Bingo Technology, S.A. versus Tribunal Económico Administrativo Regional de Cataluña (TEARC)
   (Kohtuasi C-377/11) (1)
   
   (Kuues käibemaksudirektiiv - Artikli 11 A osa lõike 1 punkt a, artikli 17 lõige 5 ning artikli 19 lõige 1 - Bingomängude korraldamine - Õiguslik kohustus maksta teatud osa piletihinnast võitudena tagasi mängijatele - Maksustatava summa arvutamine)
   2012/C 295/25
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Superior de Justicia de Cataluña
   
      Põhikohtuasja pooled
   
   
      Hageja: International Bingo Technology, S.A.
   
      Kostja: Tribunal Económico Administrativo Regional de Cataluña (TEARC)
   
      Ese
   
   Eelotsusetaotlus — Tribunal Superior de Justicia de Cataluña — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 11 A osa lõike 1 punkti a, artikli 17 lõike 5 ja artikli 19 lõike 1 tõlgendamine — Maksustatav summa — Bingomängude korraldamine — Piletite müümine mängijatele — Selliselt kogutud summadest ühe osa kasutamine võitude väljamaksmiseks mängijatele
   
      Resolutsioon
   
   
               1.
            
            
               Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, mida on muudetud nõukogu 12. oktoobri 1998. aasta direktiiviga 98/80/EÜ, artikli 11 A osa lõike 1 punkti a tuleb tõlgendada nii, et selliste bingopiletite müügi puhul, nagu kõne all põhikohtuasjas, ei sisalda käibemaksuga maksustatav summa nende piletite hinna seda osa, mis on seaduses kindlaks määratud ning mis on ette nähtud mängijatele võitudena väljamaksmiseks.
            
         
               2.
            
            
               Kuuenda direktiivi 77/388/EMÜ, mida on muudetud direktiiviga 98/80/EÜ, artikli 17 lõiget 5 ja artikli 19 lõiget 1 tuleb tõlgendada nii, et liikmesriigid ei või ette näha, et käibemaksu mahaarvatava osa arvutamisel kujutab bingopiletite müügihinna osa, mis on eelnevalt seaduses kindlaks määratud ning mis tuleb mängijatele võitudena välja maksta, endast seda osa käibest, mis peab asuma selle artikli 19 lõikes 1 viidatud murdosa nimetajas.
            
         
      (1)  ELT C 290, 1.10.2011.